**Након прочитаног текста „Године наравоученија“ Невене Дучић,**  **подвуци непознате речи, а затим одговори на питања:**

1. Које је било право име Доситеја Обрадовића?
2. По чему се разликовао од друге деце?
3. Зашто се замонашио?
4. Ко су монаси?
5. Који наш велики Србин се такође замонашио и тако променио ток српске историје?
6. Шта је басна?
7. Шта је НАРАВОУЧЕНИЈЕ?
8. Подвуци номинатив у тексту.
9. Први пасус препиши писаном ћирилицом.

**На карти „Србија кроз простор и време“** Верице Михајловић, пронађи Фрушку гору. Са друге стране карте, прочитај шта пише о фрушкогорским манастирима и одговори на питања:

* Колико има манастира на Фрушкој гори?
* Како још зову ову планину због толиког броја манастира?

**ПРОШИРИ ЗНАЊЕ:**

МАНАСТИР НОВО ХОПОВО

Манастир Ново Хопово налази се на Фрушкој гори, недалеко од Ирига. Манастирска црква посвећена Светом Николи, саграђена је 1576. године. У историјским изворима је забележено да Срби у Београду нису имали школе, већ су долазили у Хопово да уче да читају и пишу. У житију мајке Ангелине (18. век) Ново Хопово се помиње као прва задужбина деспота Ђурђа Бранковића (владике Максима), али тај податак није историјски потврђен.

Извор воде у северном делу конака назван је Доситејева чесма као успомена на његов боравак овде.

(Подаци преузети из брошуре која је купљена у овом манастиру 1998. године; БИЗИ штампа, Нови Сад)

.